Ντέρεκ Μπόατενγκ

Ο Ντέρεκ Ογούσου Μπόατενγκ (Derek Owusu Boateng) είναι Γκανέζος πρώην διεθνής ποδοσφαιριστής.

Καριέρα 
Ο Μπόατενγκ γεννήθηκε στις 2 Μαΐου 1983 στην Άκκρα της Γκάνας και ξεκίνησε την καριέρα του από τις ακαδημίες της Λίμπερτι Προφέσιοναλς. Το 1999 αποκτήθηκε από την Καλαμάτα, με τη φανέλα της οποίας αγωνίστηκε σε 27 αγώνες πετυχαίνοντας 9 τέρματα. Οι εμφανίσεις του με την ομάδα της Μεσσηνίας προκάλεσαν το ενδιαφέρον του ΠΑΟ και έτσι τον Ιανουάριο του 2001 μεταπήδησε στους πράσινους. Το 2002 βρέθηκε κοντά στην Μίντλεσμπρο, η μεταγραφή όμως δεν έγινε, καθώς δεν μπόρεσε να βγάλει άδεια εργασίας στην Αγγλία, διότι δεν είχε συμπληρώσει τις ελάχιστες απαραίτητες συμμετοχές στην Εθνική της πατρίδας του, βάσει σχετικού κανονισμού της αγγλικής ομοσπονδίας. Το 2002/03 είχε ένα μικρό πέρασμα από τον ΟΦΗ, όντας στην ομάδα του Ηρακλείου με τη μορφή δανεισμού.

Στη συνέχεια αγωνίστηκε από το 2003 ως το 2006 στην ΑΙΚ Στοκχόλμης και στη συνέχεια στην Μπεϊτάρ Ιερουσαλήμ. Τον Ιανουάριο του 2009 αποκτήθηκε από την ΦΚ Κολωνία και το καλοκαίρι του 2009 αποκτήθηκε με μεταγραφή από την Χετάφε.

Ο Μπόατενγκ είναι διεθνής από το 2001 με την Εθνική Γκάνας. Ήταν μάλιστα μέλος της αποστολής που συμμετείχε στο Μουντιάλ 2006 έχοντας μία συμμετοχή ως αλλαγή. Συνολικά μετράει 20 συμμετοχές και ένα γκολ.

Στατιστικά

Πηγές 

 Προφίλ στο national football teams
 ΕΡΕΥΝΑ Οι στρατιές των «λεγεωνάριων»

Μέσοι ποδοσφαιριστές
Μπόατενγκ
Ποδοσφαιριστές Παναθηναϊκού
Ποδοσφαιριστές ΟΦΗ
Ποδοσφαιριστές Π.Σ. Καλαμάτας
Ποδοσφαιριστές Εθνικής Γκάνας
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2006
Ποδοσφαιριστές Σούπερ Λιγκ Ελλάδας
Ποδοσφαιριστές Πριμέρα Ντιβιζιόν
Ποδοσφαιριστές Μπούντεσλιγκα
Ποδοσφαιριστές Χετάφε ΚΦ
Ποδοσφαιριστές ΦΚ Ντνίπρο Ντνιπροπετρόφσκ
Ποδοσφαιριστές ΑΙΚ Στοκχόλμης
Ποδοσφαιριστές Φούλαμ ΦΚ
Ποδοσφαιριστές Μπεϊτάρ Ιερουσαλήμ
Ποδοσφαιριστές Λίμπερτι Προφέσιοναλς ΦΚ
Ποδοσφαιριστές ΦΚ Κολωνία
Ποδοσφαιριστές Ράγιο Βαγιεκάνο
Ποδοσφαιριστές ΣΝ Έιμπαρ
Ποδοσφαιριστές Φούτμπολ Λιγκ (Ελλάδα)
Ξένοι ποδοσφαιριστές στο Ισραήλ